ปัญหา: สนามแข่งรถนำรถมาทดสอบ ส่งเสียงดังรบกวน ได้รับความเดือดร้อนจากเสียงที่สนามดังกล่าวโดยเฉพราะ วันหยุด เสาร์-อาทิตย์ และวันนักขัตฤกษ์ จะมีคนมาลองทดสอบรถในสนามดังกล่าว ทำให้ประชาชนบริเวณใกล้เคียงได้รับความเดือดร้อนเป็นอย่างมาก เคยแจ้งเจ้าหน้าที่หลายครั้งแล้ว แต่ยังไม่มีการแก้ไข ขอให้เจ้าหน้าที่เข้มงวดและเด็ดขาด ในเรื่องของสนามที่นำรถมาลองทดสอบ
อ้างอิงเลขที่รับแจ้ง KXHMJW เจ้าหน้าที่ตอบกลับมาเมื่อวันที่ 12 ธ.ค. 66 กรุงเทพมหานคร โดยสำนักงานเขตลาดกระบัง ได้ดำเนินการตรวจสอบบริเวณบ้านผู้ร้อง ขณะตรวจมีการทดสอบรถจักรยานยนต์ จำนวน 1 คัน ซึ่งสนามดังกล่าว เป็นสนามที่มีไว้เพื่อทดสอบรถจักรยานยนต์ และมีคลาสสอนขับรถ จากการสอบถามผู้ร้องแจ้งว่าในวันหยุดมีการจัดงานอีเว้นท์ และมีการใช้เครื่องขยายเสียงพูดจึงมีเสียงดังในช่วงเวลากลางวัน จนถึงเวลา 18.00 น. และขณะตรวจสอบไม่มีการใช้เครื่องขยายเสียงแล้ว ขณะตรวจจึงไม่มีเสียงดังรบกวน ทั้งนี้จะได้ติดตามตรวจสอบเป็นระยะ

ปัจจุบันผู้ร้องแจ้งว่า สนามดังกล่าวยังคงสร้างมลพิษจากท่อไอเสียและทางส่งเสียงดังรบกวนเช่นเดิม เนื่องจากสนามไม่มีรั้ว ไม่มีใบอนุญาต พบว่ามีการนำรถมาทดลองเครื่องเป็นจำนวน 10 คัน มีทั้งรถจักรยานยนต์ รถจักรยานยนต์บิ๊กไบค์ โกคาร์ท รถกะบะ มีการสอนขับรถตะโกนส่งเสียงดังตลอดทั้งวัน โดยพบเห็นตั้งแต่วันพฤหัสบดี 29 กุมภาพันธ์ 2567 ที่ผ่านมาจนถึงปัจจุบันช่วงเวลาประมาณ 09.00 -17.30 น. สร้างความเดือดร้อนให้กับผู้พักอาศัยในบริเวณดังกล่าว จึงต้องการให้มีการประสานงานกับท่านผู้ว่าราชการกรุงเทพมหานครเข้ามาตรวจสอบ
ถนน: ร่มเกล้า
จุดสังเกต: บริเวณที่พบเสียงดัง อยู่ซอย ร่มเกล้า 17 จนถึง ซอยร่มเกล้า 19 ภายในสนาม มอเตอร์สปอร์ตพาร์ค สุวรรณภูมิ ทางเข้ามีศูนย์มาสด้า
เขต: ลาดกระบัง
#1555